KOMISSION ASETUS (ETY) N:o 3310/86, annettu 30 päivänä lokakuuta 1986, yhteisön täysikasvuisten nautaeläinten ruhojen luokitteluasteikkoon perustuvasta markkinahintojen toteamisesta yhteisössä



Virallinen lehti nro L 305 , 31/10/1986 s. 0028 - 0029

Suomenk. erityispainos Alue 3 Nide 22 s. 0028

Ruotsink. erityispainos Alue 3 Nide 22 s. 0028



KOMISSION ASETUS (ETY) N:o 3310/86, annettu 30 päivänä lokakuuta 1986, yhteisön täysikasvuisten nautaeläinten ruhojen luokitteluasteikkoon perustuvasta markkinahintojen toteamisesta yhteisössä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön täysikasvuisten nautojen ruhojen luokitteluasteikon täytäntöönpanosta naudanliha-alan markkinahintojen toteamiseksi 18 päivänä toukokuuta 1982 annetun neuvoston asetuksen (ETY) N:o 1202/82(1), sellaisena kuin se on viimeksi muutettuna asetuksella (ETY) N:o 869/84(2) ja erityisesti sen 2 artiklan, sekä katsoo, että asetuksen (ETY) N:o 1202/82 mukaisesti hinnat todetaan 28 päivästä kesäkuuta 1982 käyttäen neuvoston asetuksella (ETY) N:o 1208/81(3) käyttöön otettua yhteisön täysikasvuisten nautojen ruhojen luokitteluasteikkoa; komission asetuksessa (ETY) N:o 563/82(4), sellaisena kuin se on viimeksi muutettuna asetuksella (ETY) N:o 3402/85(5), vahvistetaan mainitun asetuksen soveltamista koskevat yksityiskohtaiset säännöt markkinahintojen toteamiseksi; yhteisön täysikasvuisten nautojen ruhojen luokitteluasteikkoon perustuvasta markkinahintojen toteamisesta yhteisössä 17 päivänä kesäkuuta 1982 annetussa komission asetuksessa (ETY) N:o 1557/82(6) määritetään markkinahintojen toteamista ja niiden ilmoittamista koskevat yksityiskohtaiset säännöt, asteikon soveltamisessa saavutettu edistys ja saadut kokemukset antavat aihetta tarkistaa kyseisiä yksityiskohtaisia sääntöjä; olisi erityisesti mukautettava yhteisön keskihintojen laskentamenetelmät; erityisesti on tarpeen saattaa Espanjan hinnat vertailukelpoisiksi muiden yhteisön jäsenvaltioiden, sellaisena kuin se oli 31 päivänä joulukuuta 1985, hintojen kanssa; tätä tarkoitusta varten Espanjan hintoja olisi korotettava liittymistasausmaksun verran, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Markkinahinnat todetaan kansallisella tasolla ja yhteisössä yhteisön täysikasvuisten nautojen ruhojen luokitteluasteikon perusteella viikottain ja se koskee seuraavia lihakkuus- ja rasvaisuusluokkia, jotka jaetaan asetuksen (ETY) N:o 1208/81 3 artiklan 1 kohdassa tarkoitettuun viiteen laatuluokkaan: a) nuorempien kuin kaksivuotiaiden kuohitsemattomien sonnien ruhot: U 2, U 3, R 2, R 3, O 2, O 3; b) muiden kuohitsemattomien sonnien ruhot: R 3; c) kuohittujen sonnien ruhot: U 2, U 3, U 4, R 3, R 4, O 3, O 4; d) lehmien ruhot: R 3, R 4, O 2, O 3, O 4, P 2, P 3; e) muiden naaraspuolisten nautojen ruhot: U 2, U 3, R 2, R 3, R 4, O 2, O 3, O 4. 2. Tämän asetuksen soveltamiseksi, Yhdistyneen kuningaskunnan alueeseen kuuluu kaksi aluetta: Iso-Britannia ja Pohjois-Irlanti. 2 artikla 1. Markkinahintojen toteaminen kansallisella tai, Yhdistyneen kuningaskunnan osalta, alueellisella tasolla tehdään seuraavien yksityiskohtaisten sääntöjen mukaisesti: a) hinnat todetaan kunkin jäsenvaltion määrittämissä noteerauskeskuksissa; hintojen on edustettava koko jäsenvaltion tuotantoa ja niiden on koskettava huomattavaa ruhojen määrää; b) hintojen viikottainen toteaminen koskee edellisenä viikkona teurastettuna rekisteröityjä hintoja; c) hinnat ilmoitetaan luokittain ja ilmaistaan kansallisena valuuttana, mahdollisten asetuksen (ETY) N:o 563/82 1 artiklan 3 kohdassa säädettyjen korjausten jälkeen; d) Yhdistyneen kuningaskunnan osalta c alakohdan mukaisesti ilmoitettuja hintoja korjataan tarvittaessa tiettyjen täysikasvuisten teurasnautojen teurastuksesta tässä jäsenvaltiossa myönnetyn palkkion verran. 2. Jäsenvaltioiden on ilmoitettava komissiolle viikottain viimeistään torstaina kello 12:een mennessä tämän artiklan mukaisesti todetut hinnat. 3. Jos poikkeuksellisten olosuhteiden tai tarjonnan kausiluonteisuuden vuoksi ei jossain jäsenvaltiossa tai alueella ole mahdollista todeta hintoja huomattavasta, yhden tai useamman laatuisten ruhojen määrästä, komissio voi käyttää viimeisiä aikaisemmin mainitulle laadulle tai laaduille todettuja hintoja; jos tällainen tilanne jatkuu kauemmin kuin kaksi peräkkäistä viikkoa, komissio voi päättää kyseisen laadun tai kyseisten laatujen väliaikaisesta poistamisesta hintojen rekisteröimistä varten ja kyseisille laaduille annettujen painotusten väliaikaisesta uudelleenjakamisesta. 3 artikla 1. Tietyn ryhmän osalta: a) edellä 1 artiklan 1 kohdassa säädetty yhteisön keskihinta kullekin lihakkuus- ja rasvaisuusluokalle vastaa kyseiselle luokalle todettujen kansallisten markkinahintojen painotettua keskiarvoa; kuitenkin tämän painotetun keskiarvon laskemiseksi Espanjan markkinahintoja korotetaan liittymistasausmaksun verran. Painotus perustuu jäsenvaltion teurastusten merkitykseen suhteessa yhteisön teurastuksiin kyseisessä luokassa; b) yhteisön keskihinta kullekin lihakkuusluokalle vastaa sen muodostavien rasvaisuusluokkien yhteisön keskihintojen painotettua keskiarvoa; painotus perustuu kunkin rasvaisuusluokan teurastusten merkitykseen suhteessa yhteisön teurastuksiin kyseisessä lihakkuusluokassa; c) yhteisön keskihinta vastaa a alakohdassa tarkoitettujen yhteisön keskihintojen painotettua keskiarvoa; painotus perustuu kunkin a alakohdassa tarkoitetun luokan teurastusten merkitykseen suhteessa yhteisön teurastuksiin kyseisessä laatuluokassa; 2. Yhteisön keskihinta kaikille laatuluokille vastaa 1 kohdan c alakohdassa tarkoitettujen keskihintojen painotettua keskiarvoa; painotus perustuu kunkin ryhmän merkitykseen suhteessa kaikkiin täysikasvuisten nautojen teurastuksiin yhteisössä. 3. Painotustekijät tarkastetaan määräajoittain jäsenvaltioissa ja yhteisön kehityksen huomioon ottamiseksi. 4 artikla Kumotaan asetus (ETY) N:o 1557/82. 5 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 3 päivänä marraskuuta 1986 alkavalta viikolta rekisteröityihin hintoihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä lokakuuta 1986. Komission puolesta Frans ANDRIESSEN Varapuheenjohtaja (1) EYVL N:o L 140, 20.5.1982, s. 35 (2) EYVL N:o L 90, 1.4.1984, s. 32 (3) EYVL N:o L 123, 7.5.1981, s. 3 (4) EYVL N:o L 67, 11.3.1982, s. 23 (5) EYVL N:o L 322, 3.12.1985, s. 14 (6) EYVL N:o L 172, 18.6.1982, s. 19